
 27.11.2020
 BG
 Официален вестник на Европейския съюз
 L 398/19
 РЕГЛАМЕНТ ЗА ИЗПЪЛНЕНИЕ (ЕС) 2020/1773 НА КОМИСИЯТА
 от 26 ноември 2020 година
 за изменение на Регламент (ЕО) No 429/2008 относно подробни правила за прилагане на Регламент (ЕО) No 1831/2003 на Европейския парламент и на Съвета по отношение на подготовката и представянето на заявления и оценката и разрешаването на фуражни добавки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 7, параграф 4 от него,
 след консултации с Европейския орган за безопасност на храните,
 като има предвид, че:
 (1)
 С Регламент (ЕО) No 429/2008 на Комисията (2) се определят подробни правила за прилагане на Регламент (ЕО) No 1831/2003 по отношение на подготовката и представянето на заявления за разрешаването на фуражни добавки и оценката на тези заявления.
 (2)
 Целта на Регламент (ЕС) 2019/1381 на Европейския парламент и на Съвета (3) е повишаване на прозрачността и устойчивостта на оценката на ЕС на риска в хранителната верига. За тази цел с него се изменят Регламент (ЕО) No 178/2002 на Европейския парламент и на Съвета (4) и Регламент (ЕО) No 1831/2003 с оглед повишаване на прозрачността на процедурите по разрешаване на фуражни добавки.
 (3)
 За да се вземат предвид специфичните особености на отделните сектори, с Регламент (ЕС) 2019/1381 се изменят разпоредбите относно прозрачността и поверителността, заложени в Регламент (ЕО) No 1831/2003.
 (4)
 Що се отнася до разрешаването на фуражни добавки, въведените с Регламент (ЕС) 2019/1381 изменения на Регламент (ЕО) No 178/2002 оказват пряко влияние и върху изискванията, определени в Регламент (ЕО) No 429/2008, доколкото те се отнасят до подготовката и представянето на досиетата на заявленията, като налагат тези изисквания да бъдат адаптирани от съображения за последователност и правна сигурност. Регламент (ЕО) No 429/2008 следва да бъде изменен, за да се определят необходимите допълнителни разпоредби по отношение на подготовката и представянето на досиетата на заявленията.
 (5)
 По-специално разпоредбите на Регламент (ЕО) No 429/2008 следва да бъдат адаптирани по отношение на исканията за поверителност, формата на информацията и данните в подкрепа на заявленията, които следва да бъдат електронни и да отговарят на стандартните формати на данните, концепцията за резюме на досието въз основа на заложения в Регламент (ЕС) 2019/1381 принцип на прозрачност и позоваването на изследванията, за които е извършено уведомяване съгласно член 32б от Регламент (ЕО) No 178/2002.
 (6)
 Настоящият регламент следва да се прилага от 27 март 2021 г., както и по отношение на заявленията и досиетата, подадени от тази дата нататък, която е и началната дата на прилагане на Регламент (ЕС) 2019/1381.
 (7)
 Поради това Регламент (ЕО) No 429/2008 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕО) No 429/2008
 Регламент (ЕО) No 429/2008 се изменя, както следва:
 (1)
 В член 2